**ÅRSPLAN 2022 - 2023**



**TRYGGHET OG OMSORG – LEK OG LÆRING – MESTRING OG UTVIKLING**

**INNHOLDSFORTEGNELSE**

Innledning

 Årsplanens funksjon side 3

 Lovverket side 3

 Rammefaktorer side 3

Samarbeid og medvirkning side 4

Planverk, pedagogikk og innhold side 6

SMÅBARN side 7

 Mål side 7

Rammefaktorer og organisering side 7

Foreldresamarbeid side 9

Årshjul side 9

Aktiviteter side 10

Fokus- og fagområder side 10

STORBARN side 12

 Mål side 12

 Rammefaktorer og organisering side 12

 Samarbeid side 13

 Organisering side 14

 Innhold side 16

 Aktiviteter side 16

Fagområder og Fokusområder side 17

Overgang barnehage- skole side 18

Årshjul side 19

**INNLEDNING**

**Årsplanens funksjon**

Årsplanen er først og fremst et arbeidsdokument for personalet. Den skal angi rammer for det pedagogiske arbeidet, samt gi informasjon om og oversikt over innholdet i barnehagen. Den skal i tillegg være et utgangspunkt for samarbeid med foresatte og andre instanser utenfor barnehagen.

**Lovverket**

Årsplanen bygger på «Lov om barnehager», «Rammeplan for barnehager» og andre statlige og kommunale grunnlagsdokumenter som er gjeldende for barnehagene i Steinkjer.

**Barnehageloven § 1, 1. ledd (Formål)**

«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.»

**Barnehageloven § 1, 2. og 3. ledd**

«Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.»

**Rammeplan for barnehager**

Rammeplanen sier at alle barnehager skal utarbeide en årsplan. Barnehagens eier kan tilpasse rammeplanen til lokale forhold. Med utgangspunkt i rammeplan for barnehagen skal Samarbeidsutvalget for barnehagen fastsette en årsplan for den pedagogiske virksomheten.

I Rammeplanen står det: «Barnehagen skal ivareta barnas behov for omsorg. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet, og mellom barna, som grunnlag for trivsel, glede og mestring»

**RAMMEFAKTORER**

**Lerkehaug Barnehage**

Lerkehaug barnehage ble åpnet 01.10.87. Barnehagen drives som en privat stiftelse med et ideelt formål. Barnehagen ligger i boligfeltet på Lerkehaug, ca. 3 km fra Steinkjer sentrum og har meget god nærhet til skog og utmark. De fleste barna kommer fra Henning skolekrets, men vi har også barn tilknyttet andre skolekretser. Det innvendige arealet i barnehagen er godt over arealnormen for barnehagedrift, slik at vi har god plass å boltre oss på. Vi har også god plass ute, da vi i tillegg til eget uteområde disponerer Lerkehaug vel sin lekeplass som grenser til barnehagen. Som et supplement har vi bygget oss ulike naturlekeplasser i ulik gangavstand fra barnehagen; «Øya» og «Mellomplassen». Disse benyttes som faste turmål og anses også som del av uteområdet vårt.

**Antall plasser, barn og organisering**

Barnehagen har godkjenning og finansiering for til sammen 66 korrigerte heldagsplasser (66 barn over 3 år). Barn under 3 år teller dobbel plass. Høsten -22 har barnehagen til sammen 24 barn, 16 barn over 3 år og 8 barn under 3 år. Barnehagen er organisert med 2 avdelinger: Småbarn (0-2 år), Storbarn (2-6 år). Småbarn har høsten -22 6 barn, Storbarn har 18 barn. Barnehagens åpningstid er kl. 0700 – 1630. Avdelingene samarbeider med tanke på bemanning og åpningstid på morgen og ettermiddag.

**Bemanning og personalressurs**

Barnehagen har pr 01.10.22, totalt ansatte; 6 ansatte i grunnbemanning og en renholder i 25 % stilling. Vi har per 01.10.22 30% stilling styrket personale. Grunnbemanningen på 6 ansatte er fordelt på 5,5 årsverk. Totalt 2 årsverk fordelt på 3 ansatte inngår i bemanningen på Småbarn og henholdsvis 3 årsverk og 4 ansatte på Storbarn. Styrer har 50% administrasjonstid, 50 % av stillingen inngår i grunnbemanningen.

**SAMARBEID OG MEDVIRKNING**

**Foreldresamarbeid**

Foreldresamarbeidet står sentralt når det gjelder alle sider av barnehagedriften vår. Foreldre-samarbeidet omfattes blant annet av;

* Tett samarbeid med de enkelte familier og foresatte angående individuell oppfølging av barnet. Dette betyr god kommunikasjon mellom hjem og barnehage ved alle områder som vil kunne ha betydning for barnet. Kommunikasjon i hente- og bringesituasjoner om barnets daglige tilstand, i uformelle og formelle foreldresamtaler eller via telefon og e-post. Valg av arena avhenger av hvilken type informasjon som skal formidles.
* Barnehagens kommunikasjonsplattform er «PBL Mentor Kidplan». Tilgang og innlogging i Kidplan krever to-trinns innlogging med passord og brukernavn, dvs. at dette er et beskyttet område. Kidplan inneholder følgende kommunikasjonsløsninger:
	+ Barnehagens «hjemmeside»: Her ligger all statisk informasjon som kontaktinfo, informasjonshefte om barnehagen, årsplan, barnehagens styre og SU, forsikringsinformasjon ol. Dette er en ubeskyttet side, som ikke krever innlogging.
	+ «Tavla»: Felles informasjonsformidling (benyttes av både styrer/kontor og avdelingene)
	+ E-post: Informasjon som ikke nødvendigvis skal ut til alle foresatte eller ansatte
	+ SMS: Ved utsending av beskjeder på kort varsel eller ved utsending av kritisk informasjon (kontor og avdelingene)
	+ Ukeplan: Avdelingene legger ut planer for organisering og innhold (på avdelingssidene)
	+ Bilder: pedagogisk dokumentasjon av innhold (legges ut på avdelingssidene)
* Foreldresamtaler (høst og vår), samt etter behov. Både barnehage og hjem kan melde behov for foreldresamtaler.
* Foreldremøter (høst og vår)
* Samarbeid med SU ang utarbeidelse og godkjenning av årsplanen. Samarbeid om pedagogikk, innhold og organisering, samt sosiale arrangement for å nevne noe.
* Sosiale arrangement og dugnader (høst og vår).

**Barnehagen er organisert som en ideell stiftelse**

Alleforesatte i barnehagen er eiere av barnehagen, i kraft av å ha barn i barnehagen og derigjennom være medlem i barnehagens foreldreråd. Det er styret i barnehagen som har det juridiske ansvaret for virksomheten. Styrets medlemmer velges av og blant foresatte på barnehagens årsmøte.

* Styret består av foreldrerepresentantene: Kristin Rannem (styrets leder og økonomi), Randi Nilsen (sekretær og nestleder), Rita Fomkiniene (styremedlem) og Therese Skjelstad (styremedlem) samt ansattrepresentantene Aina J. Svepstad (styrer og fast styremedlem), Camilla Skarbom Buan (ansattrepresentant) og Inger Sissel Stubø (vara). Sondre Fosmo og Marius Tangen er vara foreldrerepresentanter.
* Samarbeidsutvalget (SU) består av foreldrerepresentantene Elisabeth Ruud (leder), Jenny Landrø og ansattrepresentantene Veronica Damås og Camilla Hanssen.

**Samarbeid med ulike instanser**

Barnehagen har et nært samarbeid med flere eksterne instanser:

* Steinkjer kommune avdeling oppvekst v/ administrasjonen
* Dialogforum Steinkjer kommune (består av administrasjon oppvekst, politikk og representanter fra 5 private barnehager.
* Steinkjer kommune v/ PPT, barnevern, Forebyggende familieteam, helsesykepleiere mfl
* PBL (medlemskap i arbeidsgiverorganisasjon)
* Fagforbundene (Utdanningsforbundet og Fagforbundet)
* Henning, og Steinkjer i fht samarbeid om overgang barnehage- og skole
* Granstubben barnehage mht samarbeid overgang barnehage- skole i kretsen, eventuelle øvrige barnehager mtp overgang til øvrige skoler.
* Andre barnehager i fht deltagelse i støttegruppe/nettverk (deltar i egen støttegruppe)
* Fylkesmannen i fht. veiledning og opplæring
* DMMH gjennom REKOM (Regional kompetanseutvikling)
* NAV ved å tilby arbeidstrening
* SVGS ved å tilby praksisplass for elever
* PBL BHT (bedriftshelsetjeneste for ansatte)

**PLANVERK, PEDAGOGIKK OG INNHOLD**

**Planverk**

Årsplanen må ses i sammenheng med barnehagens øvrige planverk. Årsplanen angir kun rammene for innholdet inneværende barnehageår. Ukeplaner, samt annen pedagogisk dokumentasjon synliggjør innholdet mer detaljert.

**Pedagogikk og innhold**

Modellen under er beskrivende for hvordan vi jobber. Barns og foresattes medvirkning står også sentralt i utforming og valg av innhold, arbeidsmetoder og pedagogiske tilnærmingsmåter. Avdelingene beskriver avdelingsvis hvordan de har tenkt å legge opp året for å nå målsettinger og føringer i barnehageloven og rammeplanen.

**SMÅBARN**

**MÅL**

I Rammeplanen står det *«Barnehagen skal ivareta barnas behov for omsorg. Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet, og mellom barna, som grunnlag for trivsel, glede og mestring».* (Rammeplan for barnehagen, s.19)

Omsorg er en forutsetning for barnas trivsel og trygghet i barnehagen. På vår småbarnsavdeling i Lerkehaug barnehage skal alle barna bli møtt av positive og omsorgsfulle voksne. Barna skal få oppleve å bli sett, forstått og respektert. De skal oppleve trygghet, nærhet og gode utviklingsmuligheter. På vår småbarnsavdeling har alle barn en primærkontakt når de starter i barnehagen, dette er en av tiltakene vi har gjort for at barna skal få oppleve trygghet i oppstarten.

**RAMMEFAKTORER OG ORGANISERING**

**Barnegruppa**

Barnegruppa består per i dag av 6 barn født i 2020 og 2021.

* Født 2020: Celine og Victor Andre.
* Født 2021: Lea Matilde, Johannes, Even og Emilie.

(To av barna er med fra i fjor, og fire nye barn har begynt nå i høst.)

**Bemanning**

På avdelingen vår er vi til sammen tre ansatte fordelt på to årsverk.

* Silje: Pedagogisk leder i 50% stilling. (20% stilling som barnehagelærer på Storbarn)
* Aina: Pedagog i 50% stilling. (50% stilling som styrer)
* Veronica: Barne- og ungdomsarbeider i 100 % stilling

**Ansvarsområder**

Nytt av året er at innad i avdelingene er barna inndelt i grupper, sett ut fra bl.a. vennskap, behov og alder.

* Veronica har ansvar for Minstegruppa, og gjennomføring av aktiviteter med dem.
* Silje har det overordnede ansvar for barna, den daglige driften av avdelingen, den didaktiske planleggingen, gjennomføringen, og utviklingen av det pedagogiske arbeidet som foregår på avdelingen, samt dokumentasjon av alt dette. I tillegg har hun ansvar for samarbeid med Storbarn når det kommer til mellomgruppa.
* Aina har det pedagogiske ansvaret på avdelingen når Silje ikke er på avdeling. Hun har også ansvar for samarbeid med mellomgruppa når Silje ikke er på avdeling.

**Dokumentasjon**Vi velger å lage uke-album på Kidplan, der vi legger ut bilder fra barnehagehverdagen, her kan vi noen ganger skrive noen ord til bildene. Ukeplan blir sendt ut en gang i uken. Her vil dere få informasjon om uken som kommer, bl.a. planlagt vikarbruk, vi minner på å sjekke utstyr ved overgang til ny årstid, nye barn, den pedagogiske planen for uka og hendelser i årshjulet. I tillegg vil vi henge opp dokumentasjon i form av bilder og produkter på tavla på kjøkkenet.

Nytt av året er at vi nå også benytter oss av Facebook. Lerkehaug bhg har en egen side der vi viser små og store øyeblikk i barnehagen. Vi viser aldri ansiktsbilder av barna, og dere foreldre bestemmer ved å trykke på tillatelser inne på Kidplan om dette er noe dere tillater eller ikke.

**Gruppeinndeling:**

|  |  |
| --- | --- |
| **Minstegruppa** | **Mellomgruppa** |
| Lea MatildeJohannesEvenEmilie | SigridHenrikUlrikElisabethBendikFilipCelineVictor Andre |

**Dagsrytmen**

|  |  |  |  |
| --- | --- | --- | --- |
| **Tid** | **Hva** | **Tid** | **Hva** |
| 0700 | TV Smb åpner bhg, mottak og innelek | 11001130 | Lunsj MinstegruppaLunsj Mellomgruppa |
| 07.30 | TV Stb på jobb, henter sine barn. | 1130- | Sovetid/hviling – Frilek etter hvert som barna våkner |
| 08.30 | SV Smb på jobb | 1200- | Pauseavvikling/Ubtid |
| 0830 | Vask/Frokost | 14.151430 | Bleieskift/vaskFrukt |
| 0900 | Bleiesjekk og påkledningOpprydding kjøkken | 14.30 | TV Smb ferdig på jobb |
| 0930 | Påkledning – Frilek ute- planlagt aktivitet | 1500 | Frilek inne.Utelek ut ifra vær og bemanning. |
| 1050 | Avkledning – Vi rydder ute og går inn | 16.00 | SV Smb ferdig på jobb. Smb og Stb slås sammen.  |
| 1100 |  Bleieskift/samling | 1630 | Barnehagen stenger |

Ordforklaringer: TV=Tidligvakt, SV=Senvakt, Smb=Småbarn, Stb=Storbarn.

**Ukerytme:**

|  |  |  |  |  |  |
| --- | --- | --- | --- | --- | --- |
| **Gruppe** | **Mandag** | **Tirsdag** | **Onsdag** | **Torsdag** | **fredag** |
| **Mellomgruppa** | Utelek | Rusletur | Bok/Minigym | Utelek | Forming |
| **Minstegruppa** | Minigym | Forming | Samling/bok | Utelek | Samling |

Denne ukerytmen er ment veiledende Vi følger den ikke slavisk. Vi har enkelte rom som er felles for hele barnehagen, slik som gymrom og formingsrom. Alle gruppene har fått dager der vi har tilgang på disse rommene. Vi har både planlagte og spontane samlinger, ut ifra tema for perioden.

**FORELDRESAMARBEID**

I rammeplanen for barnehagen står det «*Barnehagen skal legge til rette for foreldresamarbeidet og god dialog med foreldrene. Foreldresamarbeidet skal både skje på individnivå, med foreldrene til hvert enkelt barn, og på gruppenivå, gjennom foreldrerådet og samarbeidsutvalget*» (Rammeplan for barnehagen s. 29)
Foresatte er våre viktigste samarbeidspartnere. Et godt samarbeid med foreldrene er viktig for kvaliteten i barnehagen. Vi ønsker et nært samarbeid for at vi sammen kan gi barna en god oppvekst og utvikling. Å skape helhet og sammenheng i barnets hverdag forutsetter at foresatte og personalet kjenner hverandre godt og er trygge på hverandre. Det er viktig å etablere en god relasjon i oppstartsfasen til barnet, der fokuset ligger på å trygge både foreldrene og barna, samtidig som vi bruker tid på å bli kjent. Da har vi et godt grunnlag å jobbe ut ifra. Foreldrene har på lik linje som barna behov for at barnehagedagen er forutsigbar. Forutsigbarhet til foreldre gir vi ved at vi dokumenterer gjennom bildealbum, ukeplaner og årshjul. Viktige arenaer for utvikling av et godt foreldresamarbeid og en god kommunikasjon er ved daglig fysisk kontakt, foreldresamtaler, telefonsamtaler, og foreldremøter. I tillegg har vi bl.a.foreldrekaffe.

**ÅRSHJUL**

|  |  |  |  |
| --- | --- | --- | --- |
| **Måned** | **Fokusområde** | **Måned** | **Fokusområde** |
| August | Oppstart og tilvenning, overganger, relasjoner og trygghet, etablere gode rutiner, etablere gode lekerutiner | Februar | Årstidsforandringer-VinterSamefolkets dag |
| September | Oppstart av gjennomløpende innhold og etablering av faste aktiviteterBrannvernuke uke 38Barnehagen 35 år | Mars | Årstidsforandringer-vårKarnevalBarnehagedagenNasjonal kampanjeuke mot lusForeldresamtaler |
| Oktober | Oppstart valgt fokusområde: **Naturlig sammen-året rundt**Årstidsforandringer-HøstFN-dagenForeldrekaffe | April | Årstidsforandringer-vårPåskePåskefrokostSpire og gro |
| November | Årstidsforandringer-VinterJuleforberedelserForeldresamtaler | Mai | Årstidsforandringer-vår17. maiRusken-rydde |
| Desember | Årstidsforandringer-vinterJul og advent AdventsamlingerLuciakaffeNissefest | Juni | Årstidsforandringer-sommerOverganger ny avdeling |
| Januar | Årstidsforandringer-Vinter | Juli | Årstidsforandringer-sommerOverganger ny avdeling |

**AKTIVITETER**

**Hverdagsaktiviteter**

Vi følger året gjennom årstidene, via tradisjoner og aktiviteter som naturlig passer inn i hverdagene våre. Aktiviteter på småbarn skal tilpasses etter barnas alder og behov. I rammeplanen for barnehagen står det «*Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser*» (Rammeplan for barnehagen, s. 44).
Barna skal oppleve at primære behov slik som omsorg, mat, stell og søvn, kommer først. Barna skal også få erfare opplevelser som fremmer utvikling og vekst tilpasset deres alder og nivå. Vi ønsker å gi alle barna på Småbarn et variert fysisk miljø, slik at barna kan tilegne seg erfaringer og opplevelser fra ulike områder.

**Inne- og utelek:** Vi mener det er viktig at barna har frilek i løpet av dagen. Den frie leken er uvurderlig når det kommer til å tilegne seg lek-kompetanse og vennskapsrelasjoner. Fri lek foregår både inne og ute hver dag.

**Turdager:** På småbarn er vi glad i å gå på tur. Det er naturlig at i en barnehage så vil det være en gradvis progresjon i planlagte aktiviteter etter hvert som barna blir eldre. Turene våre består akkurat nå av korte turer i nærområdet vårt. Etter hvert vil våre turmål være bl.a. Øya, lekeplassen og rådyrskogen. Da kan vi også ta med lunsjen vår dit. Vi har også hengekøyer som vi kan bruke når været tillater det. Barna bruker mye tid på å bli kjent med nærmiljøet, så vi vil ikke introdusere for mange plasser. Vi bruker heller mer tid der vi er. Turene våre består mye av å se seg rundt og bli kjent med nærområdet vårt. Målet for turene våre vil være at barna skal få oppleve positive opplevelser med å gå på tur og bli bedre kjent med nærområdet. Temaer vi har på årshjulet vårt vil være veiledende i forhold til hva fokuset vårt vil være når vi er på tur. For eksempel vil det være naturlig å se etter høsttegn nå når høsten har kommet.

**FOKUSOMRÅDER OG FAGOMRÅDER**

Fagområdene i rammeplanen ligger bak alt som planlegges og gjennomføres. Fagområdene opptrer ikke hver for seg, men er representert samtidig i barnehagens aktiviteter og gjennomføringer. I enkelte perioder vil vi arbeide med aktiviteter og situasjoner ut ifra valgte fokusområder. Vi kan også velge å fremheve enkelte fokusområder gjennom hele barnehageåret

**Fagområder vi har fokus på:**

* **Trygghet, tilknytning og relasjonsbygging:** Små barn har et grunnleggende behov for omsorg, trygghet, nærhet og anerkjennelse. Dette er noe vi på småbarn er opptatte av, som er grunnleggende for vårt arbeid med barna. Vi på Småbarn har et stort fokus på at alle barn skal kunne føle seg trygge i barnehagen. Først når barna er trygge, vil de leke, og inngå i relasjoner med barnegruppa. Barna er forskjellige og trenger støtte og omsorg ut ifra sine individuelle behov.
Det er viktig med tilgjengelige kompetente voksne som er anerkjennende og som kan være en trygg base/ladestasjon. Dette krever at vi er nede på gulvet, der barna er. Når vi er i ansiktshøyde med barna kan vi lese barnas signaler på en god måte, og tilpasse oss etter barnas individuelle behov der og da. Små barn er ofte i nuet, og det krever påloggede voksne som er i umiddelbar nærhet.
* **Kommunikasjon, språk og tekst:** På vår avdeling ser vi at barna er veldig glade i bøker og sang. Barna er i oppstartfasen i språkutviklingen og det blir da naturlig for oss å ha et fokus på språk gjennom hele barnehageåret. Gjennom barnehageåret låner vi bøker fra biblioteket, som vi bruker i høytlesning for barna. I samlingene våre, og ellers i hverdagen bruker vi sang, rim og regler i samhandling med bevegelser eller rytme som stimulerer barnas språk på en positiv måte. I tillegg har vi hele tiden bøker tilgjengelige for barna.
* **Natur, miljø og teknologi:** Turene våre gir barna erfaring i å være ute, noe som vi ser gjør at barna blir glade i naturen. Barna får oppleve skogen og hva som skjer til forskjellige årstider, barna lærer også om naturens dyre- og fugleliv, som finnes i nærmiljøet. Det å være i naturen gir barna en naturlig læringsarena i forhold til språk og motorikk. Barna får øvelse i å orientere seg i uoversiktlig, ulendt terreng. De får også erfaring i å spise ute.
Vi er også ute på barnehagens område hver dag så lenge værforholdene og føret tillater det. Vi har erfart at utemiljøet stimulerer den grovmotoriske utviklingen på en positiv måte.
* **Kunst, kultur og kreativitet:** Barna får oppleve sang, musikk, dans og bevegelse både i frilek og i spontane- og tilrettelagte aktiviteter. Barna skaper sin egen kultur ut fra egne opplevelser. Gjennom erfaringer med kunst, kultur og kreativitet vil barna få et mangfold av muligheter for sansing, opplevelser, kreativ tenkning, fantasifull og skapende virksomhet.

**Fokusområder:**

* Et overordnet fokusområde som hele barnehagen jobber ut ifra er «Naturlig sammen». Dette innebærer et tett samarbeid mellom storbarn og småbarn, spesielt når det kommer til *mellomgruppa*, som består av barn fra begge avdelingene. «Naturlig» står bl.a for naturen rundt oss, og fokuset på det å være ute, og høste av kunnskapen som naturen kan i oss. På småbarn begynner vi i det små, og vi har en naturlig progresjon fra *minstegruppa*, til *mellomgruppa*, og etter hvert til *naturgruppa,* som er de eldste barna.
* På småbarn vil vi i år fokusere på årstidene og skiftningene vi får i naturen etter hvert som den ene årstiden må gi tapt for den andre. Derfor er vårt fokusområde: ***«Naturlig sammen-året rundt».*** Vi har dette i tankene når vi planlegger aktiviteter jmf årshjulet. Dette fokusområdet vil gi barna grunnleggende kunnskap om naturen rundt oss, jmf den naturlige progresjonen barna skal ha ut ifra sitt utviklingsnivå.

**STORBARN**

**MÅL**

I rammeplanen står det at "barna skal jevnlig få mulighet til aktiv deltakelse i planleggingen og vurdering av barnehagens virksomhet. Alle barn skal få erfare å få innflytelse på det som skjer i barnehagen."

Barns medvirkning er noe vi jobber mye med på Storbarn. Alle barna skal få si sin mening, og alle skal få kjenne på følelsen av å få være med å medvirke i sin egen barnehagehverdag. Barna skal aldri bli satt til å ta avgjørelser de ikke er rustet til å ta, men vi skal ta hensyn til deres alder og modenhet og dermed gi de ansvar som de kan vokse og utvikle seg på.

Vennskap og samhold er noe vi jobber med hele året. Det er viktig at barna opplever gode relasjoner til andre jevnaldrende. Det er samtidig viktig at barna får erfart at vi alle er forskjellige og har forskjellige behov, tanker og meninger. Uansett hvor ulike vi er, kan vi komme overens og være sammen. Vi kan ha ulike vennskap der noen er bedre venner enn andre. Det viktigste er at vi klarer å respektere og inkludere hverandre.

**RAMMEFAKTORER OG ORGANISERING**

**Barnegruppa**

- Barn født 2017: Markus, Julia, Nathalie og Isak

- Barn født 2018: Ariel, Tobias, Maja, Peder og Nojus

- Barn født 2019: Oliver T, Oliver N, Nils, Sigrid, Henrik, Elisabeth og Ulrik

- Barn født 2020: Bendik og Filip

**Bemanning**

- Camilla SB: 100 % pedagogisk leder

- Camilla H: 80 % barne- og ungdomsarbeider

- Inger Sissel: 100 % barne- og ungdomsarbeider

- Silje: 30 % barnehagelærer

- Eric Andrè: Praksiselev som er på barnehagen hver dag

**Gruppedelinger**

Gruppa på storbarn i år er på 18 barn fordelt på 4 årskull. Vi har delt gruppa i to. 2017 frem til halve 2019 er på storgruppa, eller naturgruppa. Dette er da 12 barn og to voksne som er Camilla H og Inger Sissel.

Halve 2019 og 2020 gruppa er sammen med 2 fra til småbarn, som begge er 2020 barn. Dette er mellomgruppa. De blir til sammen 8 barn. På denne gruppa samarbeider Camilla SB og Silje.

|  |  |
| --- | --- |
| MELLOMGRUPPA | NATURGRUPPA |
| SigridHenrik UlrikElisabethBendikFilipCelineVictor Andre | JuliaNathalieMarkusIsakArielTobiasMajaPederNojusOliver F.Oliver N.E.Nils |

I år er det en annerledes organisering av barnehagen og barnegruppene. Vi har valgt å være mye sammen og derav «Naturlig sammen». Vi samarbeider på tvers av avdelingene, vi er mye ute i naturen og bruker naturligvis det vi finner der til å kreere med når vi kommer tilbake til barnehagen.

**SAMARBEID**

- Vårt viktigste samarbeid er med foresatte. Vi har daglig kommunikasjon i hente- og bringesituasjon, i tillegg har vi to foreldresamtaler i løpet av et år. Vi ønsker å ha en lav terskel for å ta opp utfordringer og undringer, og tar derfor ekstra samtaler ved behov.

- Ved behov har vi har et godt samarbeid med PPT, HAB, Barnevern, Familieteamet, fysioterapeut, logoped, helsesøster, ergoterapeut, fastlege og skole.

**ORGANISERING**

**Ukerytme**

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag  |
| Lek, både ute og inne | **Naturgruppa:**TurdagVi går tur i nærområde, spiser lunsj ute, er tilbake til barnehagen til frukt. **Mellomgruppa:**Turdag Vi går tur i nærområde, spiser lunsj ute/inne | Lek, både ute og inne**Mellomgruppa:** Lesetund**Naturgruppa:**Mulighet til bruk av kjøkkenetFokusstund | Møtedag:Ledermøte  | Lek, både inne og ute**Naturgruppa**Turdag **(etter jul)**Vi går tur i nærområde, spiser lunsj ute, er tilbake til barnehagen til frukt.  |

**Dagsrytme**

|  |  |  |  |
| --- | --- | --- | --- |
| **Tid** | **Hva** | **Tid** | **Hva** |
| 07.00 | Barnehagen åpnerLevering på småbarn | 11.30-12.00 | Lunsj |
| 07.45 | St.b. voksen 1 åpner avdeling, henter Storbarn på småbarn, mottak og innelek | 12.00-14.30 | Påkledning, utetid og pauseavvikling, duppetid |
| 07.45-08.30 | Frilek, mottak og forberedelse til frokost | 14.30 | Håndvask og fruktmåltid, ser an vær for spising ute |
| 08.15 | St.b voksen 2 kommer på jobb |  |  |
| 08.30-09.00 | Håndvask og frokost | 14.50-16.30 | Frilek (ute/inne) og henting |
| 09.00 | St.b. voksen 3 kommer på jobb | 15.15 | St.b.voksen 1 ferdig på jobb |
| 09.00-09.15 | Opprydding etter frokost | 15.45 | St.b.voksen 2 ferdig på jobb. |
| 09.00-10.45 | Diverse aktiviteter: gruppedelinger, førskole, eksperiment, frilek, temabaserte aktiviteter, turer. | 16.30 | St.b.voksen 3 ferdig på jobbBarnehagen stenger |
| 10.45-11.30 | Rydding, samlingsstund og håndvask |  |  |

**INNHOLD**

**Årshjul**

|  |  |
| --- | --- |
| **Måned** | **Fokusområde** |
| August | Oppstart og tilvenning, overganger, relasjoner og trygghet, etablere gode rutiner, etablere gode lekerutiner |
| September |  Vennskap, samspill,  RelasjonsbyggingHøstBrannvern |
| Oktober |  Vennskap, samspill BøkerForeldresamtalerHøst |
|  November |  ForeldresamtalerJuleforberedelser |
| Desember | Jul og advent |
| Januar | Vennskap, samspill Vinter |
| Februar | Vennskap, samspillVinterSamefolkets dag |
| Mars | Vennskap, samspillOvergang vinter - vår |
| April | Vennskap, samspillVår, spire og groPåskeOvergang |
| Mai | Vennskap, samspillRuskenVår, spire og gro17. maiOvergang |
| Juni | OvergangSommer |
| Juli | OvergangSommer |

**AKTIVITETER**

**Hverdagsaktiviteter**
**Dette vil være aktiviteter som er en del av innholdet gjennom hele året. Dette vil komme frem i våre planer. Siden vi er to grupperinger på storbarn, vil det bli ulik jennomføring av aktivitetene.**

**Dette er aktiviteter som:**

* **Samlingsstund:**

**Naturgruppa:** Hver dag. Går alltid gjennom hvilken dag det er i dag, i morgen og i går. På mandag går vi gjennom uka, hva skal skje denne uka. I samling har vi sanger, rim og regler, lese bok og snakke om ulike tema. Vi bruker hjelpemidler/dukker når vi har de ulike temaene (førstehjelp, brannvern, trafikksikkerhet og følelser).

**Mellomgruppa:** Hver dag, når det faller seg naturlig.

* **Turdag:**

**Naturgruppa:** En til to faste turdager i uka, tirsdag og fredag. Vi går til steder i nærområdet og spiser lunsjen ute. Alle barna har med egen sekk, med matboks og drikkeflaske. Vi går mye turer etter trafikkert vei og øver da på hvordan vi gjør det. Turglede i fokus.

**Mellomgruppa:** Vi tar rusleturer i nærmiljøet. Vi trener oss på å gå sammen på tur. Vi utforsker nærmiljøet vårt. Vi går tilbake til barnehagen for å spise mat, da vi har mange som skal sove rett etter mat.

* **Fokusstund for førskolebarna:** 20-30 min hver onsdag. Øver på selvstendighet, blyantgrep, klipping, liming og begrep. Bruker hjelpemidler fra aktivitetsbøker og nett.
* **Ute- og innelek:**

**Naturgruppa:** Vi er inne og leker fram til lunsj. Barna får leke fritt. Noen ganger deler vi barna inn i lekegrupper og velger ut aktiviteter for dem. Etter lunsj går vi ut, barna får leke fritt.

**Mellomgruppa:** Vi går ut på formiddagen. Går ut med en gang etter frokost og blir ute til ca. kl 11, da vi går inn til stell, vask av fingre og mat. Etter mat blir det dupp for enkelte barn.

* **Formingsaktiviteter:** Spontane og planlagte. Planlagte formingsaktiviteter vil gjennomføres på formiddagen, dette vil komme fram i ukeplan. Dette gjelder for begge gruppene
* **Tema:**

 Ønsker å følge årstidene og dermed bruker dette som tema for turer og aktiviteter.

**FAGOMRÅDER OG FOKUSOMRÅDER**

I barnehagehverdagen er vi innom alle de syv fagområdene i rammeplanen. I år har vi valgt å legge ekstra vekt på fagområdene:

* Kropp, bevegelse, mat og helse
* Kommunikasjon, språk og tekst
* Natur, miljø og teknologi
* Trygghet, tilknytning og relasjonsbygging

Vi har valgt å ha to turdager i uka, for gruppa med de største barna. Dette gjør at vi kan lære oss å kjenne på bevegelsesglede i ulikt terreng, gi barna mulighet til å videreutvikle motoriske ferdigheter, kroppsbeherskelse, koordinasjon og fysiske egenskaper. Vi kommer til å utforske naturen og hva den har å by på, å se hvordan årstidene gjør at naturen rundt oss forandrer seg. Barna skal få gode opplevelser med friluftsliv året rundt. Vi skal spise lunsj ute, barna skal lære seg å bære sekken sin med mat og drikke selv, og de skal lære seg å pakke ned tingene etter de er ferdige med å spise.

Nå i starten vil gruppa med de yngste barna gå på rusleturer rundt i nærmiljøet. Vi vil og utforske forandringene i naturen, i de ulike årstidene. Vi går tilbake til barnehagen for lunsj. Etter hvert blir det turer der vi tar med oss maten og spiser den ute før vi går tilbake til dupp. Det vil komme frem i ukeplanene hvordan vi legger opp turdagene.

Vi har samlinger hvor vi jobbe med sanger, rim og regler og høytlesning. Dette vil være med på å videreutvikle begrepsforståelsen og ordforrådet til barna. Barna skal få oppleve en spenning og glede ved høytlesning, og de skal få møte et mangfold av eventyr, fortellinger og sanger. Vi bruker bokkasse fra biblioteket, der vi får muligheten til å få låne mange ulike bøker. Vi skal også ha en fra biblioteket som kommer for å ha høytlesning for oss i barnehagen.

I samlingsstund og i leken kommer vi til å snakke med barna om følelser for å gi barna begreper og forståelse for hvordan de får uttrykt sine følelser.

Når vi jobber med fagområdene kommer vi til å følge barnas initiativ og interesser, slik at barna får kjenne på medvirkning i egen hverdag. Alle barna skal bli hørt og sett. Vi kommer til å jobbe med ulike temaer som vi velger ut etter hva barna ønsker og er interessert i. Arbeid med tema kan vi ta med oss på tur, i inne- og utelek, samling og formingsaktiviteter.

Trygghet, tilknytning og relasjonsbygging er viktig å jobbe med, uansett alder. Dette er et grunnleggende behov. Barna er ulike og ut ifra deres behov gir vi den tryggheten og tilknytningen som barnet trenger. Det er viktig at vi voksen er der for barna til enhver tid og hjelper dem videre på vei. Derav trygghetsirkelen som vi har liggende i hender og hodet hele tiden.

**OVERGANG BARNEHAGE-SKOLE**

«*Barnehagen skal i samarbeid med foreldre og skolen legge til rette for at barnet kan få en trygg og god overgang fra barnehagen til skolen og eventuelt skolefritidsordning»*

*(R-17, s. 24)*

Vi har i år 4 barn som skal begynne på skolen til høsten, og som hører til to skolekretser. Det er Henning og Steinkjer. Barnehagen hører til Henning skolekrets og det er denne skolen barnehagen har felles plan for overgang barnehage- og skole med. Planen er per dd (publisering av årsplanen) under utarbeidelse og vil sendes ut til skolestarterne til Henning når denne er endelig revidert og oversendt fra rektor.

Gjennom året vil vi i Fokusstundene jobbe oss gjennom oppgaver og aktiviteter koblet til de grunnleggende elementene, som språk, konsentrasjon, selvstendighet og begreper til fagområdene som står i Rammeplan for barnehagens innhold og oppgaver.

Målet er å gi skolestarterne en begynnende kjennskap til det som venter dem når de kommer på skolen.

Vi kommer til å ha et tett samarbeid med Granstubben barnehage. Vi vil besøke hverandre slik at de som skal starte på skolen sammen blir bedre kjent. Vi vil og ha et samarbeid med de nærliggende barnehagene som er tilknyttet Steinkjer skole. Det vil komme frem på ukeplanen når disse aktivitetene skjer. Dette er og i samsvar med retningslinjene for overgang barnehage-skole.

«*Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen» (R-17, s 24)*

Pr. d.d. foreligger det ingen plan for overgang bhg-skole fra Henning krets. Den er under utarbeidelse.

**ÅRSHJUL 2022-2023 FELLES FOR HELE BARNEHAGEN**

|  |  |  |  |  |
| --- | --- | --- | --- | --- |
| **Måned** | **Uke** | **Dato** | **Aktiviteter** | **Fokusområder** |
| **August** | 31 | 0108 | Oppstart barnehageåret 2022-2023 | Oppstart og OvergangerTilvenning og Trygghet |
| 31 |  | Ferieavvikling ansatte - Ferieturnus |
| 31 |  | Oppstart nytt barn småbarn og storbarn |
| 32 | 0808 | Overgang til nye avdelinger (barnegruppa 22/23) |
| 32 |  | Oppstart nytt barn storbarn |
| 33 |  | Oppstart nytt barn småbarn |
| 33 | 1808 | Første skoledag skoleåret 2022-2023 |
| 33 |  | Oppfølgingssamtale, barn startet uke 31 |
| 34 |  | Oppfølgingssamtale, barn startet uke 32 |
| 34 |  | Oppfølgingssamtale, barn byttet avdeling uke 32 |
| 34 | 2308 | Personalmøte 1 |
| 34 | 2508 | Styremøte 1 |
| 34 | 2608 | Planleggingsdag 1- intern- BHG stengt |
| **September** | 35 | 0109 | Oppstart nytt barn småbarn | Oppstart fastegjennomløpende aktiviteter |
| 35 |  | Styremøte  |
| 35 |  | Nasjonal kampanjeuke mot lus |
| 36 |  | Nasjonalt kunnskapssenter «Friluftslivets uke» |
| 37 | 1209 | Oppstart nytt barn småbarn |
| 37 |  | Oppfølgingssamtaler, barn startet i uke 35 |
| 37/38 |  | Europeisk mobilitetsuke «bedre forbindelser» |
| 38 | 2009 | **Foreldremøte / Foreldrerådsmøte 1900- 2100** |
| 38 |  | Brannvernuke uke 38 |
| 39 | 2809 | Varslet brannøvelse |
| 39 |  | Oppfølgingssamtale, barn startet uke 37 |
| 39 | 2709 | Personalmøte 2  |
| 39 | 2809 | Ped lederne frist overlevere årsplan til styrer |
| 39 | 3009 | Hentekaffe-barnehagen 35 år |
| **Oktober** | 40 | 0310 | Fotografering- foto Norden | Prosjekt og temabasert arbeid |
| 40 | 0710 | Styrer oversender årsplan til SU |
| 41 |  | Høstferie for skolene |
| 41 |  | Su møte (behandle/godkjenne årsplan) |
| 42 | 1810 | Personalmøte 3 |
| 42 |  | Årsplan sendes ut til foreldrene |
| 42 | 2410 | FN dagen – Vår planet, vår helse |
| **November** | 44 |  | Foreldresamtaler |
| 44 |  | Foreldresamtaler  |
| 46 |  | Høstdugnad i barnehagen «vaskedugnad»  |
| 46 |  | Førstehjelpsuke med Henry |
| 47 |  | Medarbeidersamtaler |
| 47 | 2211 | Personalmøte 4 |
| 48 | 3011 | **PLANLEGGINGSDAG – EKSTERN REKOM – BHG STENGT** |
| **Desember** |  |  |  | Tradisjoner og Jul |
| 50 | 1312 | Luciakaffe |
| 50 | 1512 | Julebord for barna i bhg |
| 50 | 1512 | Styremøte 3 |
| 51 | 2012 | Nissefest  |
| 51 | 2312 | Siste barnehagedag før jul |
| 52 |  | **ROMJUL - BHG STENGT 24.12 – 02.01** |
| **Januar** | 1 | 0201 | **PLANLEGGINGSDAG – INTERN PLANL – BHG STENGT** | HalvårsplanleggingProsjekt og temabasert arbeid |
| 1 |  | Juletrefest i barnehagen 1600 – 1800 Arr. SU (søndag) |
| 1 | 0301 | Første bhg dag etterjuleferien |
| 4 | 2401 | Personalmøte 5  |
| 4 |  | Partsmøte  |
| 4 |  | Medarbeidersamtaler |
| **Februar** | 5 | 0602 | Samefolkets dag | Prosjekt og temabasert arbeid |
| 6 |  | **Foreldremøte / Foreldrerådsmøte 1800 - 2000** |
| 7 | 1702 | Karneval |
| 8 | 2102 | Personalmøte 6 |
| 8 |  | Vinterferie for skolene 20. - 24. |
| **Mars** | 10 | 1403 | Barnehagedagen | Prosjekt og temabasert arbeidForeldresamtaler |
| 11 | 1703 | **PLANLEGGINGSDAG – EKSTERN REKOM – BHG STENGT** |
| 12 | 2103 | Personalmøte 7 |
| 12 |  | Årsmøte (berammes av styret) |
| 13 | 3003 | Påskefrokost  |
| **April** | 14 | 0504 | Siste barnehagedag før påske | Tradisjoner og Påske |
| 14 | 0604 | **PÅSKE – BARNEHAGEN STENGT 0604-1004** |
| 15 | 1104 | Første dag etter påske |
| 16 | 1804 | Personalmøte 8 |
| 16 |  | Foreldresamtaler  |
| 17 |  | Foreldresamtaler  |
| **Mai** | 18 |  | Innplassering barn avdelinger 2023-2024 | Prosjekt og temabasert arbeidOppstart og overganger |
| 18 | 0105 | Arbeidernes dag- bhg stengt |
| 19 |  | Drøftingssamtaler foresatte avdelinger |
| 20 | 1705 | **17. MAI – BHG STENGT** |
| 20 | 1805 | **KR HIMMELFART – BHG STENGT**  |
| 20 | 1905 | **PLANLEGGINGSDAG – INTERN PLANL – BHG STENGT** |
| 21 |  | Fastsette avdelinger |
| 21 | 2305 | Personalmøte 9 |
| 21 | 2505 | Besteforeldrekaffe 1400 – 1530  |
| 22 | 2905 | **2. PINSEDAG – BHG STENGT** |
| 22 |  | Overgangssamtaler ped lederne |
| 22 |  | SU møte |
| 23 |  | Vårdugnad «Vedlikehold på uteområdet» |
| 24 |  | Hospitering barn overgang ny avdeling  |
| 24 | 1406 | Sommeravslutning  |
| 24 |  | Besøksdager nye barn |
| 25 | 2206 | Siste skoledag |
| 25 |  | Oppstartsamtaler nye foresatte og overganger |
| 25 | 2206 | Personalmøte 10 |
| 26 |  | Overføring av dokumentasjon mellom avdelingene |
| 27 |  | Ferieavvikling ansatte - Ferieturnus |
| 28 |  | Ferieavvikling ansatte - Ferieturnus |
|  | 1407 | Siste dag barnehageåret 2020 - 2021 |
| 29 |  | **SOMMERFERIE – BHG STENGT** |
| 30 |  | **SOMMERFERIE – BHG STENGT** |
| **August****2023** | 31 |  | Oppstart barnehageåret 2023 – 2024 |
| 31 |  | Ferieavvikling ansatte - Ferieturnus |  |